CELEX: 31996D0078
Language: lt
Date: 821232000000
Title: 1996 m. sausio 10 d. Komisijos sprendimas, nustatantis arklinių įrašymo į kilmės knygas veisimo tikslais kriterijustekstas svarbus EEE

Svarbus teisinis pranešimas

|

31996D0078

Oficialusis leidinys L 019 , 25/01/1996 p. 0039 - 0040

		Komisijos sprendimas1996 m. sausio 10 d.nustatantis arklinių įrašymo į kilmės knygas veisimo tikslais kriterijus(tekstas svarbus EEE)(96/78/EEB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1990 m. birželio 26 d. Tarybos direktyvą 90/427/EEB dėl Bendrijos vidaus prekybą arkliniais reguliuojančių zootechninių ir genealoginių reikalavimų [1], ypač į jos 4 straipsnio 2 dalies b punktą,kadangi remiantis Direktyvos 90/427/EB 4 straipsnio 2 dalies b punktu turi būti nustatyti suderinti arklinių įrašymo į kilmės knygas kriterijai;kadangi dėl to būtina nustatyti arklinių įrašymo į kilmės knygas veisimo tikslais kriterijus;kadangi prieš įrašant į kilmės knygą turi būti laikomasi tikslių giminystės linijos ir ženklinimo reikalavimų;kadangi turėtų būti leidžiama kilmės knygą suskirstyti į įvairias dalis ir skyrius, kad į ją neliktų neįrašyti kai kurių rūšių gyvūnai;kadangi šiame sprendime numatytos priemonės atitinka Zootechnikos nuolatinio komiteto nuomonę,PRIĖMĖ ŠĮ SPRENDIMĄ:1 straipsnis1. Kad registruoti arkliniai būtų įrašytas į pagrindinį jų veislės kilmės knygos skyrių, jie turi būti:- kilę iš tėvų, kurie yra įrašyti į tos pačios veislės kilmės knygos pagrindinę dalį, o jų kilmė būtų nustatoma pagal tos kilmės knygos taisykles,- ženklinami kaip kumeliukai į koją pagal minėtos kilmės knygos taisykles, kuriose turėtų būti reikalaujama bent jau sukergimo pažymėjimo.2. Nukrypstant nuo šio straipsnio 1 dalies pirmosios įtraukos, gyvulys gali būti įrašytas į pagrindinę dalį tam, kad dalyvautų kryžminio veisimo programoje, kurią pagal tos kilmės knygos taisykles patvirtino organizacija arba asociacija. Kryžminio veisimo programoje turėtų būti paminėtos programoje galinčios dalyvauti veislės.2 straipsnis1. Laikantis Komisijos sprendimo 92/353/EEB [2], nustatančio organizacijų ar asociacijų, tvarkančių ar užvedančių registruojamų arklinių kilmės knygas, patvirtinimo arba pripažinimo kriterijus, 3 priedo b dalies penktosios įtraukos, kilmės knygos pagrindinė dalis pagal gyvulio privalumus gali būti suskirstyta į kelis skyrius. Į vieną šių skyrių gali būti įtraukti tik 1 straipsnyje nustatytus kriterijus atitinkantys arkliniai.2. Jei kilmės knygos pagrindinė dalis susideda iš kelių skyrių, kitoje kilmės knygoje įrašytas gyvulys įtraukiamas į tą skyrių, kurio kriterijus jis atitinka.3 straipsnis1. Kilmės knygą tvarkanti organizacija arba asociacija gali nuspręsti, kad 1 straipsnyje nurodytų reikalavimų neatitinkantis gyvulys būtų įrašytas į tos knygos papildomą dalį. Tas gyvulys turi atitikti šiuos reikalavimus:- būti identifikuojamas pagal kilmės knygos reikalavimus,- turi būti nuspręsta, kad jis atitinka veislės standartą,- atitikti bent minimalius kilmės knygos taisyklėse nurodytus produktyvumo reikalavimus.2. Organizacija arba asociacija turėtų nustatyti taisykles, pagal kurias į pagrindinę kilmės knygos dalį leidžiama įrašyti minimų gyvulių palikuonis.4 straipsnisŠis sprendimas skirtas valstybėms narėms.Priimta Briuselyje, 1996 m. sausio 10 d.Komisijos varduFranz FischlerKomisijos narys[1] OL L 224, 1990 8 18, p. 55.[2] OL L 192, 1992 7 11, p. 63.--------------------------------------------------